b"\n_START_ARTICLE_\nRome (TV-serie)\n_START_SECTION_\nHandling\n_START_PARAGRAPH_\nSerien er satt i Roma i senrepublikken. Den f\xc3\xb8rste sesongen omhandler tiden da Julius C\xc3\xa6sar akkurat var ferdig med sine felttog i Gallia (Gallerkrigen). Han kan imidlertid ikke vende hjem til Roma p\xc3\xa5 grunn av hans manglende samarbeid med senatet i det nevnte felttoget. C\xc3\xa6sars borgerkrig mot Pompeius st\xc3\xa5r derfor sentralt i serien. Samtidig f\xc3\xa5r vi et innblikk i oppveksten til Octavianus (senere keiser Augustus) og de dynastiske stridighetene mellom familien Julii og Junii, to av de mektigste familiene i Roma, og hendelsene som til slutt kulminerer med mordet p\xc3\xa5 C\xc3\xa6sar i 44 f.Kr._NEWLINE_Den overordnede handlingen er sentrert rundt de rike, mektige og historisk signifikante personene i Roma, men seriens perspektiv er gjennom \xc3\xb8yenene til to vanlige soldater og deres dagligdagse liv i Romas d\xc3\xa5rligere str\xc3\xb8k. Personene er Lucius Vorenus og Titus Pullo, som er dels basert p\xc3\xa5 to virkelige soldater som er de eneste personene som er nevnt i Julius C\xc3\xa6sars beretning om Gallerkrigene i Commentarii de Bello Gallico. Portretteringen av dem i serien bygger imidlertid ikke fullt ut p\xc3\xa5 historiske fakta._NEWLINE_I begynnelsen blir Vorenus fremstilt som en intelligent og ansvarsfull person, mens Pullo blir fremstilt som en likeglad mann som liker krig og sl\xc3\xa5ssing. Siden f\xc3\xb8rer deres omstendigheter til at Pullo blir mer bevisst, mens Vorenus' oppf\xc3\xb8rsel blir vanskeligere p\xc3\xa5 grunn av hans personlige problemer.\n_START_SECTION_\nPriser\n_START_PARAGRAPH_\nSerien ble i 2005 nominert til Golden Globe for beste dramaserie. Polly Walker ble nominert til beste skuespillerinne i en TV-serie. I august 2006 ble serien tildelt fire Emmy-priser."